Թեև երիտասարդ կանանց ոչ բոլոր ճամբարները տեղի կունենան բացօթյա, բոլոր երիտասարդ կանայք պետք է սովորեն, թե ինչպես պաշտպանել, պահպանել ու վերականգնել շրջակա միջավայրը (տես ՎևՈւ 104․13)։ Ահա մի քանի սկզբունքներ և միջոցառումների գաղափարներ, որոնց օգնությամբ դուք կսովորեք, թե ինչպես հոգ տանել մեր բնության մասին։
Պաշտպանել շրջակա միջավայրը
Գնալ արշավի։ Օգտվեք արդեն գոյություն ունեցող արահետներից և քայլեք արահետի մեջտեղով։ Մի դիպչեք կամ վերցրեք որևէ գտածո կամ բույս։ Եթե տեսնեք որևէ կենդանու, հեռու մնացեք և մի փորձեք կերակրել նրանց։ Աղբը կամ սնունդը երբեք մի գցեք արահետի վրա;
Մասնակցել գիշերակաց ճամբարին։ Օգտվեք արդեն գոյություն ունեցող ճամբարի համար նախատեսված տեղանքից և մի վերափոխեք այդ տեղանքը։ Ճամբար խփեք ամուր մակերես ունեցող տեղանքում, ինչպես օրինակ պինդ հողի կամ քարերի վրա և հավաստիացեք, որ ձեր ճամբարը գտնվում է առնվազն 61 մետր հեռու լճերից, գետերից կամ առվակներից, որպեսզի չաղտոտեք ջրամբարները։ Սնունդը և աղբը պահեք ամուր փակված տարաներում, որպեսզի խուսափեք կենդանիների հավաքվելուց (տես մաքրության տարրական կանոնների մասին միջոցառումը)։